 Ezikiel 3  O wee sị m: Nwa nke mmadụ, rie ihe ị hụrụ. Rie akwụkwọ a a pịakọtara apịakọta, gaakwa gwa ụlọ Izrel okwu.M wee meghee ọnụ m, o wee mee ka m rie akwụkwọ a a pịakọtara apịakọta.O wee gaa nihu ịsị m: Nwa nke mmadụ, rijuo afọ, rijuo akwụkwọ a a pịakọtara apịakọta m na-enye gị afọ. M wee riwe ya, o wee na-atọ m ụtọ nọnụ dị ka mmanụ aṅụ.O wee gaa nihu ịsị m: Nwa nke mmadụ, gawa, banye netiti ụlọ Izrel, gwa ha ihe m kwuru.Nihi na ọ bụghị ndị ị na-adịghị aghọta asụsụ ha ma ọ bụ ndị asụsụ ha siri ike nghọta ka m na-edunye gị ka ị gakwuru, kama ọ bụ ụlọ Izrel,ọ bụghị ndị dị ọtụtụ, ndị ị na-adịghị aghọta asụsụ ha, ma ọ bụ ndị asụsụ ha siri ike nghọta, bụ ndị ị na-agaghị aghọta ihe ha na-ekwu. A sị na ọ bụ ha ka m dunyere gị ka ị gakwuru, ha ga-ege gị ntị.Ma ụlọ Izrel agaghị achọ ige gị ntị, ebe ọ bụ na ha achọghị ige m ntị; nihi na ndị ụlọ Izrel niile bụ ndị isi ike na ndị obi kpọrọ nkụ.Lee! M mewo ka ihu gị sie ike dị ka ihu ha, meekwa ka egedege ihu gị sie ike dị ka egedege ihu ha.M mewo ka egedege ihu gị dịrị ka dayamọnd, siekwa ike karịa ọmụ. Atụla ha egwu, ụjọ atụkwala gị ma ị hụ ihu ha, nihi na ha bụ ụlọ na-enupụ isi.O wee gaa nihu ịsị m: Nwa nke mmadụ, tinye okwu m niile nke m ga-agwa gị nobi gị, jirikwa ntị gị nụrụ.Gawa, banye netiti ndị ahụ a dọọrọ nagha, netiti ụmụ ndị gị, gwakwa ha okwu, sị ha, Nke a bụ ihe Ọkaakaa Onyenwe anyị Jehova kwuru, ma hà ga-anụ ma ha agaghị anụ.Mmụọ wee buru m, m wee malite ịnụ olu nke na-eme oké ụzụ nazụ m, sị: Ka ebube Jehova nke si nebe obibi ya bụrụ ihe a gọziri agọzi.Anụkwara m ụda nku nke ihe ndị ahụ dị ndụ bụ ndị na-emetụ ibe ha, nakwa ụda wiil ndị ahụ dị ha nso, nakwa ụda nke ihe na-eme oké ụzụ.Mmụọ ahụ wee buru m, ee, o buuru m, m wee jiri obi ilu na iwe gawa, aka Jehova nke dịkwasịrị m dị ike.M wee banye netiti ndị ahụ a dọtara nagha nọ na Tel-ebib, bụ ndị bi nakụkụ osimiri Kiba, m wee biri nebe ha bi; m wee bie ebe ahụ ụbọchị asaa. Enwere m ihe ijuanya mgbe m nọ netiti ha.O wee ruo na mgbe ụbọchị asaa ahụ gwụchara, okwu Jehova ruru m ntị, sị:Nwa nke mmadụ, ọ bụ onye nche ụlọ Izrel ka m mere gị, ị ga-anụkwa okwu nọnụ m, ị ga-adọkwa ha aka ná ntị dị ka m gwara gị.Mgbe m sịrị onye ajọ omume, Ị ghaghị ịnwụ, ma ị dọghị ya aka ná ntị, i kwughịkwa okwu iji dọọ onye ajọ omume ahụ aka ná ntị ka ọ hapụ ụzọ ọjọọ ya ka e wee debe ya ndụ, ebe ọ bụ na ọ bụ onye ajọ omume, ọ ga-anwụ ná njehie ya, ma naka gị ka m ga-ajụta ọbara ya.Ma gị onwe gị, ọ bụrụ na ị dọọ onye ajọ omume aka ná ntị, ma ọ hapụghị ajọ omume ya na ụzọ ọjọọ ya, ya onwe ya ga-anwụ ná njehie ya; ma gị onwe gị, ị napụtawo mkpụrụ obi gị.Mgbe onye ezi omume hapụrụ ezi omume ya, mewe ihe na-ezighị ezi, m wee tinye ihe ịsụ ngọngọ nihu ya, ya onwe ya ga-anwụ nihi na ị dọghị ya aka ná ntị. Ọ ga-anwụ nihi mmehie ya, a gaghịkwa echeta ezi omume o mere, ma, ọ bụ naka gị ka m ga-ajụta ọbara ya.Ma gị onwe gị, ọ bụrụ na ị dọọ onye ezi omume aka ná ntị ka onye ezi omume ahụ ghara imehie, ya onwe ya aghara imehie, ọ ga-adịrị ndụ nihi na ị dọrọ ya aka ná ntị, gị onwe gị anapụtawo mkpụrụ obi gị.Aka Jehova wee dịkwasị m nebe ahụ, o wee sị m: Bilie, gaa na ndagwurugwu, m ga-agwa gị okwu nebe ahụ.M wee bilie gaa na ndagwurugwu, ma, lee! ebube Jehova guzo nebe ahụ, dị ka ebube ahụ m hụrụ nakụkụ osimiri Kiba, m wee gbuo ikpere nala, kpudo ihu nala.Mmụọ nsọ wee bata nime m, meekwa ka m guzo ọtọ, ọ malitere ịgwa m okwu, sị m:Ma gị onwe gị, nwa nke mmadụ, lee! ha ga-eji ụdọ kee gị agbụ ka ị ghara inwe ike ịpụ banye netiti ha.M ga-emekwa ka ire gị rapara nokpo ọnụ gị, ị ga-adakwa ogbi, ị gaghị abụkwa onye na-adọ ha aka ná ntị, nihi na ha bụ ụlọ na-enupụ isi.M ga-emeghe ọnụ gị mgbe m ga-agwa gị okwu, ị ga-asịkwa ha, Nke a bụ ihe Ọkaakaa Onyenwe anyị Jehova kwuru. Ka onye chọrọ ịnụ nụrụ, ka onye na-achọghị ịnụ ghara ịnụ, nihi na ha bụ ụlọ na-enupụ isi. 